Bwyd, Cymru Enwi, cymhwyso a chychwyn 1 1 Enw’r Rheoliadau hyn yw Rheoliadau Dŵr Mwynol Naturiol, Dŵr Ffynnon a Dŵr Yfed wedi’i Botelu (Cymru) (Diwygio) 2017. 2 Maeʼr Rheoliadau hyn yn gymwys o ran Cymru. 3 Daw’r Rheoliadau hyn i rym ar 27 Hydref 2017. Diwygio Rheoliadau Dŵr Mwynol Naturiol, Dŵr Ffynnon a Dŵr Yfed wedi’i Botelu (Cymru) 2015 2 Mae Rheoliadau Dŵr Mwynol Naturiol, Dŵr Ffynnon a Dŵr Yfed wedi’i Botelu (Cymru) 2015 wedi eu diwygio yn unol â rheoliadau 3 i 15. 3 Yn rheoliad 2 (dehongli), ym mharagraff (1)— a yn lle’r diffiniad o “triniaeth tynnu fflworid”, rhodder— mae i “triniaeth tynnu fflworid” (“ fluoride removal treatment” ) yr ystyr a roddir yn rheoliad 27A. ; b yn lle’r diffiniad o “triniaeth aer a gyfoethogir ag osôn”, rhodder— mae i “triniaeth aer a gyfoethogir ag osôn” (“ ozone-enriched air treatment ”) yr ystyr a roddir yn rheoliad 27B; . 4 Yn rheoliad 13 (gwerthu dŵr mwynol naturiol), yn lle is-baragraffau (a) i (d) o baragraff (2) rhodder— a wedi ei echdynnu o ffynnon— i yng Nghymru, a ddatblygir yn groes i reoliad 8; neu ii y tu allan i Gymru, a ddatblygwyd mewn ffordd nad oedd yn cydymffurfio â’r gofynion a ddisgrifir yn rheoliad 8(1)(a) ac (c) a rheoliad 8(2), neu os nad yw awdurdod cyfrifol yr ardal lle y datblygir y ffynnon wedi rhoi caniatâd i’r ffynnon gael ei datblygu felly; b wedi cael— i yng Nghymru, unrhyw driniaeth neu ychwanegiad yn groes i reoliad 9; neu ii y tu allan i Gymru,— aa triniaeth nas disgrifir yn rheoliad 9(1)(a)(i), 9(1)(a)(ii), triniaeth tynnu fflworid, neu driniaeth ocsideiddio aer a gyfoethogir ag osôn; bb unrhyw ychwanegiad heblaw ychwanegiad a ddisgrifir yn rheoliad 9(1)(b); neu cc unrhyw driniaeth ddiheintio, ychwanegu elfennau bacteriostatig, neu unrhyw driniaeth arall sy’n debygol o newid cyfrif cytref hyfyw y dŵr mwynol naturiol; c wedi’i botelu— i yng Nghymru, yn groes i reoliad 10; neu ii y tu allan i Gymru, yn groes i’r gofynion a ddisgrifir yn rheoliad 10; d wedi’i labelu— i yng Nghymru, yn groes i reoliad 11; neu ii y tu allan i Gymru, yn groes i’r gofynion a ddisgrifir yn rheoliad 11; neu . 5 1 Mae rheoliad 15 (triniaethau i ddŵr y bwriedir ei labelu a’i werthu fel “spring water” neu “dŵr ffynnon” ac ychwanegiadau iddo) wedi ei ailrifo fel paragraff (1) o’r rheoliad hwnnw. 2 Ar ôl paragraff (1) fel y’i hailrifwyd felly, mewnosoder— 2 Nid yw paragraff (1) yn atal y defnydd o ddŵr y bwriedir ei labelu a’i werthu fel “spring water”, “dŵr ffynnon”, neu’r hyn sy’n cyfateb i hynny mewn unrhyw iaith arall, wrth weithgynhyrchu diodydd ysgafn. 6 Yn rheoliad 17 (hysbysebu dŵr fel “spring water” neu “dŵr ffynnon”) ar ôl paragraff (2), mewnosoder— 3 Ni chaiff neb hysbysebu dŵr y bwriedir ei labelu a’i werthu fel “spring water”, “dŵr ffynnon”, neu’r hyn sy’n cyfateb i hynny mewn unrhyw iaith arall o dan— a dynodiad, enw perchnogol, marc masnachol, enw brand, llun neu arwydd arall, pa un a yw’n arwyddlun ai peidio, y gallai’r defnydd ohonynt beri dryswch rhwng y dŵr a dŵr mwynol naturiol, neu b y disgrifiad “mineral water”, “dŵr mwynol”, neu’r hyn sy’n cyfateb i hynny mewn unrhyw iaith arall. 7 Yn rheoliad 18 (gwerthu dŵr fel “spring water” neu “dŵr ffynnon”) yn lle is-baragraffau (a) i (c) o baragraff (1) rhodder— a wedi’i botelu— i yng Nghymru, yn groes i reoliad 14(1); neu ii y tu allan i Gymru, yn groes i’r gofynion a ddisgrifir yn rheoliad 14(1); b wedi cael— i yng Nghymru, unrhyw driniaeth neu ychwanegiad yn groes i reoliad 15; neu ii y tu allan i Gymru,— aa triniaeth nas disgrifir yn rheoliad 15(1)(a)(i), 15(1)(a)(ii), triniaeth tynnu fflworid, neu driniaeth ocsideiddio aer a gyfoethogir ag osôn; bb unrhyw ychwanegiad heblaw ychwanegiad a ddisgrifir yn rheoliad 15(1)(b); neu cc unrhyw driniaeth ddiheintio, ychwanegu elfennau bacteriostatig, neu unrhyw driniaeth arall sy’n debygol o newid cyfrif cytref hyfyw y dŵr mwynol naturiol; c wedi’i labelu— i yng Nghymru, yn groes i reoliad 16; neu ii y tu allan i Gymru, yn groes i’r gofynion a ddisgrifir yn rheoliad 16; neu . 8 Yn rheoliad 24 (monitro dŵr wedi’i botelu a’i labelu fel “spring water” neu “dŵr ffynnon” a dŵr yfed wedi’i botelu), hepgorer paragraff (2)(a). 9 Ar ôl rheoliad 27 (monitro triniaethau penodol) mewnosoder— Triniaeth tynnu fflworid 27A At ddibenion y Rheoliadau hyn, ystyr triniaeth tynnu fflworid yw— a triniaeth, a awdurdodir yn unol â rheoliadau 9(1)(a)(iii) neu 15(a)(iii) ac Atodlen 2, i ddŵr mwynol naturiol neu ddŵr y bwriedir ei botelu a’i labelu fel “spring water”, “dŵr ffynnon”, neu’r hyn sy’n cyfateb i hynny mewn unrhyw iaith arall, ag alwmina actifedig er mwyn tynnu fflworid; b yn achos dŵr mwynol naturiol neu ddŵr y bwriedir ei botelu a’i labelu fel “spring water”, “dŵr ffynnon”, neu’r hyn sy’n cyfateb i hynny mewn unrhyw iaith arall, y deuir ag ef i Gymru o ran arall o’r Deyrnas Unedig neu o Wladwriaeth AEE arall, triniaeth a awdurdodwyd gan yr awdurdod cyfrifol yn yr ardal lle yr echdynnir y dŵr fel triniaeth sy’n cydymffurfio â gofynion Erthyglau 1 i 3 o Reoliad 115/2010 ac nad yw’n cael effaith ddiheintio; neu c yn achos dŵr mwynol naturiol neu ddŵr y bwriedir ei botelu a’i labelu fel “spring water”, “dŵr ffynnon”, neu’r hyn sy’n cyfateb i hynny mewn unrhyw iaith arall, y deuir ag ef i Gymru o wlad nad yw’n Wladwriaeth AEE arall, triniaeth a awdurdodwyd gan yr awdurdod cyfrifol yn y wlad honno yn unol â’r gweithdrefnau i awdurdodi triniaeth tynnu fflworid yn y wlad honno y penderfynwyd gan yr Asiantaeth neu awdurdod cyfrifol mewn rhan arall o’r Deyrnas Unedig neu mewn Gwladwriaeth AEE arall ei bod yn cyfateb i ofynion Erthyglau 1 i 3 o Reoliad 115/2010 ac nad yw’n cael effaith ddiheintio. 10 Ar ôl rheoliad 27A (triniaeth tynnu fflworid), mewnosoder— Triniaeth aer a gyfoethogir ag osôn 27B At ddibenion y Rheoliadau hyn, ystyr triniaeth aer a gyfoethogir ag osôn yw— a triniaeth, a awdurdodir yn unol â rheoliadau 9(1)(a)(iv) neu 15(a)(iv) ac Atodlen 3, i ddŵr mwynol naturiol neu ddŵr y bwriedir ei botelu a’i labelu fel “spring water”, “dŵr ffynnon”, neu’r hyn sy’n cyfateb i hynny mewn unrhyw iaith arall, ag aer a gyfoethogir ag osôn; b yn achos dŵr mwynol naturiol neu ddŵr y bwriedir ei botelu a’i labelu fel “spring water”, “dŵr ffynnon”, neu’r hyn sy’n cyfateb i hynny mewn unrhyw iaith arall, y deuir ag ef i Gymru o ran arall o’r Deyrnas Unedig neu o Wladwriaeth AEE arall, triniaeth a awdurdodwyd gan yr awdurdod cyfrifol yn yr ardal lle yr echdynnir y dŵr fel triniaeth sy’n cydymffurfio ag Erthygl 5 o Gyfarwyddeb 2003/40, fel y’i darllenir ynghyd ag Erthygl 7 o’r Gyfarwyddeb honno mewn cysylltiad â’i chymhwyso i ddŵr ffynnon, fel y’i gweithredir yn y rhan honno o’r Deyrnas Unedig neu’r Wladwriaeth AEE honno, ac nad yw’n cael effaith ddiheintio; neu c yn achos dŵr mwynol naturiol neu ddŵr y bwriedir ei botelu a’i labelu fel “spring water”, “dŵr ffynnon”, neu’r hyn sy’n cyfateb i hynny mewn unrhyw iaith arall, y deuir ag ef i Gymru o wlad nad yw’n Wladwriaeth AEE arall, triniaeth a awdurdodwyd gan yr awdurdod cyfrifol yn y wlad honno yn unol â’r gweithdrefnau i awdurdodi triniaeth aer a gyfoethogir ag osôn yn y wlad honno y penderfynwyd gan yr Asiantaeth neu awdurdod cyfrifol mewn rhan arall o’r Deyrnas Unedig neu mewn Gwladwriaeth AEE arall ei bod yn cyfateb i ofynion Erthygl 5 o Gyfarwyddeb 2003/40, fel y’i darllenir ynghyd ag Erthygl 7 o’r Gyfarwyddeb honno mewn cysylltiad â’i chymhwyso i ddŵr ffynnon, ac nad yw’n cael effaith ddiheintio. 11 Yn Atodlen 2 (triniaeth tynnu fflworid), yn lle’r testun Cymraeg o is-baragraff (b) o baragraff 3, rhodder “nad yw’r driniaeth yn cael effaith ddiheintio.” 12 Yn Atodlen 3 (triniaeth aer a gyfoethogir ag osôn)— a yn is-baragraff (b) o baragraff 1, yn lle “3, 4 a 5” rhodder “6, 7 ac 8”; b yn lle’r testun Cymraeg o is-baragraff (c) o baragraff 1, rhodder “nad yw’r driniaeth yn cael effaith ddiheintio.” 13 Yn Atodlen 7 (gofynion ar gyfer dŵr wedi’i botelu a’i labelu’n “spring water” neu “dŵr ffynnon” a dŵr yfed wedi’i botelu gan gynnwys crynodiadau neu werthoedd a ragnodwyd o’r paramedrau), yn Rhan 3 (gwerthoedd paramedrig ar gyfer paramedrau dangosol), yn Nhabl C (paramedrau dangosol), yn y rhes sy’n ymwneud ag— a eitem 5, paramedr “Lliw”— i yng ngholofn 3 (unedau mesur), yn lle “graddfa Mg/1 Pt/Co” rhodder “Derbyniol i ddefnyddwyr a dim newid annormal”; a ii yng ngholofn 4 (crynodiad neu werth mwyaf), hepgorer “20”; b eitem 10, paramedr “Arogl”— i yng ngholofn 3 (unedau mesur), yn lle “Rhif gwanediad” rhodder “Derbyniol i ddefnyddwyr a dim newid annormal”; a ii yng ngholofn 4 (crynodiad neu werth mwyaf), hepgorer “3 at 25ºC”; c eitem 14, paramedr “Blas”— i yng ngholofn 3 (unedau mesur), yn lle “Rhif gwanediad” rhodder “Derbyniol i ddefnyddwyr a dim newid annormal”; a ii yng ngholofn 4 (crynodiad neu werth mwyaf), hepgorer “3 ar 25ºC”. 14 Hepgorer Atodlen 8 (monitro ar gyfer paramedrau heblaw sylweddau ymbelydrol mewn dŵr wedi’i botelu a’i labelu’n “spring water” neu “dŵr ffynnon” a dŵr yfed wedi’i botelu). 15 1 Yn Atodlen 9 (monitro ar gyfer sylweddau ymbelydrol mewn dŵr wedi’i botelu a’i labelu’n “spring water” neu “dŵr ffynnon” a dŵr yfed wedi’i botelu), mae paragraff 13 (esemptiad o’r monitro) wedi ei ailrifo fel is-baragraff (1) o’r paragraff hwnnw. 2 Ar ôl is-baragraff (1) fel y’i hailrifwyd felly, mewnosoder— 2 yn ddarostyngedig i is-baragraff (3), mae’r esemptiad o’r monitro o dan is-baragraff (1) yn dirwyn i ben ar ôl cyfnod o 5 mlynedd, gan ddechrau ar y dyddiad y mae’r awdurdod bwyd yn hysbysu’r Asiantaeth am ei benderfyniad yn unol ag is-baragraff (1)(b). 3 Mae’r esemptiad o’r monitro o dan is-baragraff (1) yn dirwyn i ben ar unwaith os yw lefel y radon, y tritiwm neu’r dogn dangosiadol yn uwch na’r gwerth paramedrig perthnasol a bennir yn Rhan 4 o Atodlen 7. Rebecca Evans Gweinidog Iechyd y Cyhoedd a Gwasanaethau Cymdeithasol o dan awdurdod Ysgrifennydd y Cabinet dros Iechyd, Llesiant a Chwaraeon, un o Weinidogion Cymru 17 Medi 2017